Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 163

10. évfolyam Belépõ tevékenységformák Az alkotómunka folyamatát, logikai lépéseit felölelõ tudatos, tervszerû (projekt-jellegû) önálló tevékenység a képzõmûvészet, a vizuális kommunikáció és a környezetkultúra területén. Problémaközpontú, verbális és vizuális mûelemzõ módok (kultúrtörténeti, építészeti elemzés, képolvasás) tudatosítása, használata az építészet, az alkalmazott mûvészetek és a népmûvészet területén. Összefoglaló mûvészettörténeti áttekintés. Témakörök, tartalmak, tevékenységek Képzõmûvészet, kifejezés Vizuális nyelv A formanyelv, a formaadási módok felismerése és alkalmazása az alkotó és befogadó tevékenységekben. Elemzésük a mûvészeti ágakban, mûfajokban: népmûvészetben, építészetben, tárgyakban, a tudományos és a köznapi információkban. Alkotás Aktuális, egyéni vagy közösségi problémák, gondolatok, témák személyes hangú megjelenítése ábrázolási újításokat is megengedõ, asszociációkra épülõ alkotásokban. Befogadás Mûvészeti ágak szerinti problémaközpontú mûelemzés korba, kultúrába ágyazva. A mûfajnak és a témának megfelelõ értelmezési szempontok (stílustörténeti, kultúrtörténeti, ikonográfiai). Építészet Az építészet fogalma, funkciója, társadalmi és természeti meghatározottsága. Az építészeti szerkezetek, fejlõdésük fordulópontjai. Az építészeti stílusok (térszervezés, tömegalakítás, alaktan). Az építészet hatásrendszere. Mûvészettörténeti összefoglalás Az európai mûvészettörténet áttekintése a mûfajok, a kor és a stílus összefüggésében. Vizuális kommunikáció Vizuális nyelv A formaadás módjai a tanulást szolgáló, a tudományos, a köznapi információkban, a tájékoztatásban, a reklámban. Alkotás Összetettebb térviszonyok tapasztalati távlattani és szerkesztett perspektivikus ábrázolása. Térábrázolási módszerek túlhaladása, transzformálási kísérletei a látáskonvenciók átalakítására, az optikai csalódások, a fordított perspektíva vagy fotó felhasználásával. Választott témájú grafikai terv (pl. naptár, könyvborító, CD borító, iskolaújság) készítése. Az alkotó folyamat lépéseinek összegyûjtése munkanaplóban. Befogadás A Monge-vetület, az axonometria, a perspektiva olvasása, megértése. A vizuális kommunikáció fogalma A közvetlen és közvetett emberi kommunikáció, a tömegkommunikáció. A kép, az írás szerepének fordulópontjai a kommunikáció fejlõdésében. A térábrázolási konvenciók történeti áttekintése. A vizuális kommunikáció mûfajai (tipográfia, fotó, tervezõ grafika). Hatásrendszere: információ (objektív), reklám (felhívó), mûalkotás (esztétikai) jellegû. Tárgy- és környezetkultúra Vizuális nyelv A formanyelv, a formaadás, a funkció és a jelentés összefüggései a téralakításban. Alkotás Tértervezési, berendezési probléma (pl. tér, térrészlet, illetve berendezési tárgy) felvetése, meghatározása, tájékozódás, ötletek. Tervezés alap- és nézetrajzban, axonometrikus rendszerben vagy perspektív képpel, a terv makettezése. Befogadás A tárgykultúra fogalma, a tárgyak funkciója, fajtái (használati, dísz-, kegy- és mûtárgy). A tárgyak stílusa és a korstílus. A tárgyak kulturális és társadalmi meghatározottsága. A tárgyak jelentése (társadalmi, történeti, mûszaki, ergonómiai, esztétikai, gazdasági). Népmûvészet A tárgyi néprajz és a népmûvészet fogalma. A hagyományos magyar népmûvészet és napjaink népmûvészete a folklorizmus. A népi építészet, eszközök, bútorkészítés, fafaragás, fazekasság, szõttes, hímzés, népviselet. Az iskolához közeli, elérhetõ helytörténeti, néprajzi gyûjtemény. Technikák Alkalmazás: Ceruza, vízfesték, tempera, s egy sokszorosító grafikai technika, valamint montázs, kollázs készítése. Egy technikai képalkotó eszköz (pl. fotó, fénymásoló, számítógép). Ismeret: Egyedi grafikai (ceruza, szén, tus, kréta, gouache), sokszorosító grafikai (magas, mély, síknyomású), festészeti technikák táblaképfestészet (tempera, olaj) és monumentális festészeti (freskó, pannó, mozaik, üvegablak), vegyes (kollázs, montázs) technikák, valamint szobrászati anyag és technika (agyag, gipsz, fa, kõ, fém; mintázás, öntés, faragás) lényege. A továbbhaladás feltételei A továbbhaladás feltétele a térábrázolási konvenciók elemi szintû elsajátítása, a színek szokásoknak megfelelõ alkalmazása, alapszintû komponálási, képszerkesztési, konstruálási készség els ajátítása. A tanult vizuális mûvészeti ágak, mûfajok leglényegesebb vonásainak megfogalmazása. Legkiemelkedõbb alkotók és mûveik ismerete, a kor és mûalkotás közötti összefüggés megértése. Tárlatlátogatások, építészeti együttesek megtekintése során szerzett élmények, ismeretek értelmezése. Két-három szempont alkalmazása a mindennapi környezet, a fogyasztási cikkek és a média kritikus megítéléséhez. Ajánlott mûvek A mûfaj tipikus alkotásait a tanár választja ki a témának megfelelõen. Ezen belül a válogatás további szempontja, hogy a bemutatott mûvek lehetõleg terjedjenek ki az egyetemes és a magyar mûvészettörténet kiemelkedõ mûveire és alkotóira, illetve tartalmazzák a magas mûvészet mellett a populáris kultúra megnyilvánulásait. Ajánlatos nagy teret biztosítani a kortárs mûvek bemutatásának, a mûvészettörténetnek a tárgyalt mûfaj szempontjából fontos alkotásai között. A mindennapi környezet, a helyi, a regionális értékek tárgyalása kiemelt fontosságú. Festészet, képgrafika Bikák terme a lascaux-i barlangban, Zenélõ lányok Thébából Exekias feketealakos amphorája, Pompei Misztérium villa falfestményének részlete, Vang Mien: Cseresznyeág, Utamaro: Tûnõdés a szerelemrõl (fametszet), Ravennai San Apollinare in Classe apszismozaikja, Rubljov: Szentháromság ikon, Krisztus az apostolokkal (oltárelõlap Catalóniából), Giotto: Lázár feltámasztása, Kolozsvári Tamás: Keresztrefeszítés a garamszentbenedeki oltárról, Üvegablak a chartres-i katedrálisból, Raffaello: Athéni iskola, Leonardo da Vinci: Sziklás Madonna (londoni változat), Michelangelo: Ádám teremtése, Brueghel: Tél, Giorgione: Alvó Vénusz, Dürer: A lovag, halál és az ördög (fametszet), Leonardo da Vinci: Virágtanulmány a windsori gyûjteménybõl, Bosch: A pokol (Gyönyörök kertje oltár részlete), A. Pozzo: Loyolai Szent Ignác megdicsõülése (mennyezetfreskó), Caravaggio: Szent Máté elhivatása, Rembrandt: Éjjeli õrjárat, Önarckép feleségével (rézkarc), Goya: Ha az értelem szunnyad (rézkarc), E. Monet: A rouani-katedrális két képe, E. Degas: A közönséget köszöntõ táncosnõ, Van Gogh: Önarckép, G. Seurat: Fürdõzés, P. Cezanne: Csendélet hagymákkal, H. Toulouse-Lautrec: Aristide Bruant (plakát) Székely Bertalan: Egri nõk, Szinyei Merse Pál: Majális, H. Matisse: Ikarosz (kollázs), P. Picasso: Nõi arckép Cranach után (linómetszet), G. Braque: Gitár és klarinét, V. Kandinszkíj: Sárga kíséret, P. Mondrian: Vörös, sárga, kék kompozíció, P. Klee: Szindbád a tengeren, R. Magritte: Kastély a Pireneusokban, A.Warhol: Marilyn, Csontváry Kosztka Tivadar: Baalbek, Gulácsy Lajos: A varázsló kertje, Vajda Lajos: Torony tányéros csendélettel, Vasarely Viktor: Vonal Ksz, Kondor Béla: A nagy madár (rézkarc) Szobrászat Willendorfi Vénusz, Antilopfej alaku maszk Nyugat-Afrikából, Mükerinosz szoborcsoportja, Nofretete portré, Sebesült nõstényoroszlán, Kocsihajtó bronzszobra, Szamothrakei Niké, Laokoón csoport, Római patrícius õsei portréival, Marcus Aurelius lovas szobra, Táncoló Síva Indiából, Rakamazi hajkorong, Angyal dombormû Pécsrõl, Angyali üdvözlet a reimsi katedrális kapujáról, Tilman Riemenschneider oltára, Szent László herma, Donatello: Gattamelata, Ghiberti: Jákob és Ézsau a Porta del Paradisoról, Pisanello: Cecilia Gonzaga érem elõ- és hátoldala, Michelangelo: Medici síremlék, Bernini: Szent Teréz extázisa, Ferenczy István: Pásztorlányka, Izsó Miklós: Táncoló paraszt, A. Rodin: Calaisi polgárok, V. Tatlin: III. Internacionálé emlékmûve, A. Maillol: Földközi-tenger, U. Boccioni: Lépõ figura, A. Archipenko: Álló alak, Medgyessy Ferenc: Táncosnõ bronzszobra, Ferenczy Béni: Babits síremlék, Borsos Miklós: Lyghea II., Schaár Erzsébet: Utca, H. Moore: Király és királynõ, A. Calder: Mobil, D. Hanson: Nõ bevásárlókocsival Építészet Stonehenge, Kheopsz piramis, Luxori Amon teplom, Parthenon, Epidauroszi színház, Görög oszloprendek, Nimes-i vízvezeték, Pantheon, Colosseum homlokzata, Vettiusok házának átriuma Pompeibõl, Kyotói zen-kert, Edirnei Szelim dzsámi, San Apollinare Nuovo bazilika, Wormsi székesegyház, Bélapátfalvi apátsági templom, Vézelay-i La Madelaine templom boltozata, Esztewrgomi királyi palota kápõlnájának fõhomlokzata, Reimsi katedrális külsõbelsõ, Diósgyõri vár, Firenzei Palazzo Vecchio, Brunelleschi: Tempietto, Alberti: Palazzo Rucellai külsõ, Firenzei Palazzo Medici udvara, Sárospataki Perényi-loggia, Versaillesi-palota franciakertje, Bernini: Szt. Péter tér kollonádja, Fertõdi Esterházy-kastély, Magyar barokk városkép (Eger), Pollack Mihály: Nemzeti Múzeum, Eiffel: Nyugati-pályaudvar, Lechner Ödön: Postatakarékpénztár, W. Gropius: Bauhaus-épülete, Le Courbusier: Villa Savoye, F. L. Wright: Vizesés-ház Lakótelep (Wekerle), Makovecz Imre: Paksi katolikus templom Magyar népmûvészet A bemutatandó népmûvészeti alkotásokat a tanár választja ki. A népi építészet, a házbelsõ, a szerszámok, a használati eszközök, az étkezés, az öltözködés és a vallásnéprajzi tárgyakat ajánlatos a paraszti, tradicionális kultúrába ágyazva és összefüggéseiben, együttesekben bemutatni. (Például egy tájegységben szerepeltetni, egy család, egy falu élete köré szervezve.) A vizuális kommunikáció, valamint a tárgy- és környezetkultúra befogadásához nem készül külön mûlista. A mûfaji sajátosság tanítását az aktuális kommunikációs eszközök, és helyi tárgyak, épületek elemzésével ajánlatos megoldani. A képi megjelenítés tanításához a festészeti mûlista, a tárgyi, környezeti emlékek tárgyalásához az építészeti mûlista nyújt segítséget. TESTNEVELÉS ÉS SPORT 9–12. évfolyam Célok és feladatok A testnevelés és sport célja, hogy az iskola egységes nevelõ-oktató munkájának szerves részeként a testkultúra eszközeinek (testgyakorlatok, mozgásos játékok, sportági tevékenységek és az ezekhez kapcsolódó intellektuális ismeretek), valamint a természet egészségfejlesztõ tényezõinek együttes hatásával járuljon hozzá, hogy a tanulók életigenlõ, az egészséget saját értékrendjükben kiemelt helyen kezelõ személyiséggé váljanak. Ismerjék motorikus képességeik szintjét, a motorikus képességek fejlesztésének és/vagy fenntartásának módját, a mozgásos játék, a verseny örömét, és igényeljék azt. Becsüljék meg társaik teljesítményét, sajátítsák el az elvárható mozgáskultúrát, ismerjék a testnevelés és sport egészségügyi és prevenciós értékeit. Váljon a rendszeres fizikai aktivitás magatartásuk részévé. Az egészséggel kapcsolatos feladatok Az ellenálló képesség és az edzettség fejlesztése, az ortopédiai elváltozások ellensúlyozása. Értsék és ismerjék a prevenció lényegét, ismerjenek és önállóan hajtsanak végre relaxációs gyakorlatokat. A mozgáskultúra fejlesztésével kapcsolatos feladatok A kondicionális és koordinációs képességeknek az életkorhoz és az egyéni adottságokhoz igazított fejlesztése. Mozgáskészségek megfelelõ szintû kialakítása. A játék- és sporttevékenységekhez és azok ûzéséhez kapcsolódó ismeretek bõvítése. Mozgáskommunikáció. Tanulási, játék- és sportolási élmények nyújtása Sportágak elsajátítása, törekvés teljesítményre, kollektív sikerélmény, a tevékenység öröme. Értékes személyiségvonások fejlesztése. Kudarctûrés, a nehézségek leküzdése, kitartás, a monotónia tûrése, környezetkímélõ magatartás. Fejlesztési követelmények A testnevelés céljaként megfogalmazott alapvetõ követelmény minden tanuló számára, hogy az alkalmazás szintjén rendszeresen mûveljék mindazon tanult tevékenységformákat, amelyrõl tudják, hogy az egészség megõrzésében meghatározó szerepe van. Egyszerûbben fogalmazva: rendszeresen végezzenek testedzést. A mozgáskultúra fejlesztése érdekében állandóan növeljék motorikus képességeik színvonalát (erõ, gyorsaság, állóképesség), hogy lehetõvé váljon az atlétika, torna, sportjátékok, küzdõsportok, úszás ismereteinek elsajátítása a teljesítõképes tudás szintjén. Alakuljon ki a tanulókban a cselekvésbiztonság érzése, amely a mozgáskultúra eredményeként hozzájárul ahhoz, hogy a rendszeres fizikai aktivitás beépüljön életvitelükbe. Alakuljon ki a tanulókban a mozgásos tevékenységformák hátterében lévõ fizikai, biológiai, pedagógiai elvek megismerésének és értelmezésének szükséglete. Ismerjék a sporttörténet legfontosabb eseményeit, a világszínvonalon teljesítõ versenyzõket, érdeklõdjenek a magyar és a nemzetközi sportélet eseményei iránt.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes